દીકરીની ફારગતી ને પોતાની બદકિસ્મતી સમજી માંડમાંડ પોતાનું અને અભાગી દીકરીનું પૂરું કરતાં પિતાને ચાર મહિના થયા ન થયા ને બીજી શાદી કરીને દીકરીનું ઘર વસાવવાની ચટપટી ચાલી રહી હતી. વહિદાની લાખ ‘ના’ છતાં પિતા અડગ રહ્યા અને રિશ્તેદારોમાં શાદીની વાત મૂકી. વાત આવી કે તરત જ દીકરીને ખૂબ જ સાદાઈથી પરણાવી પણ દીધી. વહિદા ખૂબ જ કરગરી કે પોતે બે માસૂમ દીકરીઓની ‘મા’ છે. દીકરીઓને તેની જરૂરત છે. પણ ગરીબીની માર ખાધેલા બાપે વહિદાની એકના સાંભળી. મજબૂરીના દુપટ્ટામાં મોઢુ છુપાવી વહિદા કમને બીજા સાસરે પહોંચી ગઈ.